в), г) и д) от притурка 4-В, могат да бъдат съхранявани в зони с ограничен достъп, при условие че пътниците нямат достъп до тях.
 ПРИТУРКА 1-A
 ЛИЦА, КОИТО НЕ СА ПЪТНИЦИ
 СПИСЪК НА ЗАБРАНЕНИТЕ ПРЕДМЕТИ
 а)
 пушки, огнестрелни оръжия и други устройства, изстрелващи твърди предмети — устройства, които могат или се предполага, че могат да бъдат използвани за причиняване на сериозни наранявания чрез изстрелване на твърди предмети, включително:
 —
 всички видове огнестрелни оръжия като пистолети, револвери, пушки, гладкоцевни пушки;
 —
 огнестрелни оръжия играчки и модели и имитации на огнестрелни оръжия, които могат да бъдат объркани с истински оръжия,
 —
 съставни части на огнестрелни оръжия с изключение на телескопични мерници,
 —
 оръжия със сгъстен въздух и с CO2, като въздушни пистолети и пушки, пистолети и пушки за стрелба със сачми, както и пистолети и пушки с топчета,
 —
 сигнални и стартови пистолети,
 —
 лъкове, арбалети и стрели,
 —
 харпуни и копиевидни оръжия,
 —
 прашки и катапулти;
 б)
 зашеметяващи устройства — устройства, предназначени специално за зашеметяване или обездвижване, включително:
 —
 устройства, които причиняват шок, като пистолети за зашеметяване, оръжия с куршуми с освобождаване на електрически заряд (тейзъри) и палки за зашеметяване,
 —
 средства за зашеметяване и за убиване на животни,
 —
 всякакви химични вещества, газове и спрейове, които причиняват обездвижване или зашеметяване, например газ „Мейс“, лютиви спрейове, сълзотворен газ, киселинни спрейове и спрейове против животни;
 в)
 експлозиви и запалителни вещества и устройства — експлозиви и запалителни вещества и устройства, които могат или се предполага, че могат да бъдат използвани за причиняване на сериозни наранявания или за заплаха за безопасността на въздухоплавателното средство, включително:
 —
 боеприпаси,
 —
 капсул-детонатори,
 —
 детонатори и фитили,
 —
 модели или имитации на взривни устройства,
 —
 мини, гранати и други заредени с взривни вещества контейнери,
 —
 фойерверки и други пиротехнически средства,
 —
 димни бомби и патрони,
 —
 динамит, барут и пластични взривни вещества.
 г)
 всякакви други предмети, които могат да бъдат използвани за причиняване на сериозни наранявания и чието използване в зони с ограничен достъп не е обичайно — например предмети от екипировка за бойни изкуства, шпаги, саби и др.
 2. ДЕМАРКИРАНИ ЗОНИ НА ЛЕТИЩАТА
 Няма разпоредби в настоящия регламент.
 3. СИГУРНОСТ НА ВЪЗДУХОПЛАВАТЕЛНИТЕ СРЕДСТВА
 3.0. ОБЩИ РАЗПОРЕДБИ
 3.0.1. Освен ако е предвидено друго, въздушният превозвач гарантира прилагането на предвидените в настоящата глава мерки по отношение на своите въздухоплавателни средства.
 3.0.2. В притурка 3-Б са изброени трети държави, в които прилаганите стандарти за сигурност по отношение на сигурността на въздухоплавателните средства са признати за равностойни на общите основни стандарти.
 3.0.3. Не е необходимо въздухоплавателните средства да бъдат подлагани на проверки за сигурност. Те се подлагат на претърсване за сигурност на въздухоплавателното средство в съответствие с точка 3.1.
 3.0.4. При поискване летищният оператор уведомява въздушния превозвач дали негово въздухоплавателно средство се намира в критична част. Когато това не е ясно, се приема, че въздухоплавателното средство се намира в част, която не е критична.
 3.0.5. Когато дадена зона вече не се счита за критична част поради промяна в статута по отношение на сигурността, летището информира засегнатите превозвачи.
 3.0.6. Позоваванията на трети